《江行书事》
宋代·冯时行

扁舟如竹叶，块坐筋脉缓。
起寻筇竹杖，散步午沙暖。
石净困还坐，江绿污仍盥。
山转孤渚没，岸落细路断。
草色暝烟雾，花树见村畔。
物象总相惬，欲遣诗句管。
诗成自吟哦，两袖春风满。
皛皛日欲暮，我行亦已懒。
聊复唤疏蓬，叠骨作小款。
范蠡定何人，得遂老萧散。
我待功成后，此语正恐涎。
径欲具蓑笠，烟雨随蛮蜑。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。